Kjørkleiv

Kjørkleiv eller Kjørrkleiv er en grend i Herad i Farsund kommune i Agder. Stedet ligger i solvendte bakker høyt opp fra indre del av fjorden Framvaren. Innmarka ligger i et smalt nord-sørgående belte med grense mot Ytre Stølen i sør og Øvre Stølen i nord. Veiforbindelse mellom Kjørkleiv og resten av Herad kom først i mellomkrigstiden. Tidligere var det bare gangveier til nabogårdene. I nyere tid har det vært seks gårdsbruk på Kjørkleiv.

 Etymologi 
Kjørkleiv kommer av kjerr som betyr kratt eller småskog. Både Kjørkleiv og Kjørrkleiv er godkjente skivemåter. 

 Matrikkel 
Kjørkleiv er en matrikkelgård med gårdsnummer 149. En matrikkelgård er en geografisk enhet som i matrikkelen har felles gårdsnummer, forkortet gnr. En matrikkelgård betegner derfor ikke en spesiell type gårdsbruk, men er å betrakte som en teknisk betegnelse. Kjørkleiv har tidligere hatt gårdsnummer 24.

 Se også 
 Liste over matrikkelgårder i Herad.
 Herad

 Referanser 

 Litteratur 
 O. Rygh: Norske Gaardnavne : Oplysninger samlede til Brug ved Matrikelens Revision. 9 : Lister og Mandal Amt, Kristiania 1912.
 Kåre Rudjord, Arnfinn Høyland: Herad - Bygda mellom fjorder og fjell, Farsund 1977.

 Eksterne lenker 
 Kjørkleiv på norgeskart.no
 Faktaark fra Kartverket

Kategori:Bosetninger i Farsund
Kategori:Gårder i Farsund